
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 66
                                                              din 25 aprilie 2019
      privind aprobarea deplasării a trei consilieri locali municipali la Kiskunfélegyháza, Ungaria, pentru 
        reprezentarea Municipiului Sighişoara la Întâlnirea orașelor înfrățite cu orașul Kiskunfélegyháza, 
                                               care se va desfășura în perioada 4 – 8 septembrie 2019

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9.099/III/2/01.04.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere relaţiile de colaborare ale Sighişoarei cu oraşul Kiskunfélegyháza din Ungaria; 

Văzând invitaţia adresată Primarului municipiului Sighişoara de către Primarul oraşului Kiskunfélegyháza din Ungaria, domnul Csányi József, înregistrată la Municipiul Sighişoara cu nr. 6.757/12.03.2019, de a participa la Întâlnirea orașelor înfrățite cu orașul Kiskunfélegyháza, care se va desfășura în perioada 4 – 8 septembrie 2019, la Kiskunfélegyháza, Ungaria;
Ţinând cont de prevederile Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;


Având în vedere Raportul de specialitate cu nr. 9.100/III/2/01.04.2019 al Direcției Relaţii Publice și Comunicare, cu propunerea deplasării a trei consilieri locali municipali în oraşul Kiskunfélegyháza, Ungaria, pentru reprezentarea Municipiului Sighişoara la Întâlnirea orașelor înfrățite cu orașul Kiskunfélegyháza, care se va desfășura în perioada 4 – 8 septembrie 2019, la Kiskunfélegyháza, Ungaria,  îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „e”, (9), art. 45 (2) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

            H O T Ă R Ă Ş T E:

Art. 1. (1) Se desemnează, din partea Consiliului Local Sighişoara, ca membru în delegaţia pentru reprezentarea Municipiului Sighişoara la Întâlnirea orașelor înfrățite cu orașul Kiskunfélegyháza, care se va desfășura în perioada 4 – 8 septembrie 2019, la Kiskunfélegyháza, Ungaria, următorii trei consilieri locali municipali: doamna consilier local Buzogany Erzsebet, domnul consilier local Gall Erno şi domnul consilier local Toth Tivadar.

(2) Se aprobă deplasarea celor trei consilieri locali municipali desemnaţi la art. 1 (1) din prezenta hotărâre, la Kiskunfélegyháza, Ungaria, în perioada 3 – 9 septembrie 2019, pentru reprezentarea Municipiului Sighişoara la Întâlnirea orașelor înfrățite cu orașul Kiskunfélegyháza, care va avea loc în perioada 4 – 8 septembrie 2019 la Kiskunfélegyháza, Ungaria.

Art. 2. Se aprobă decontarea din bugetul local, a cheltuielilor de deplasare şi diurnă cuvenite, pe baza documentelor justificative ce vor fi prezentate la întoarcerea din deplasare.

Art. 3. Consilierii locali municipali desemnaţi să efectueze deplasarea din partea Consiliului Local Sighişoara, potrivit art. 1 din prezenta hotărâre, au obligaţia, conform art. 44 din Legea nr. 393/2004 privind Statutul aleşilor locali, cu modificările şi completările ulterioare, să prezinte la prima şedinţă ordinară de consiliu local, un raport privind deplasarea efectuată, termenul maxim de depunere a acestuia fiind de 30 de zile de la data încheierii deplasării.
Art. 4. Se încredinţează cu ducerea la îndeplinire a prevederilor prezentei hotărâri doamna și domnii consilieri locali municipali desemnaţi să efectueze deplasarea, Direcția Relaţii Publice și Comunicare şi Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

         Marcu Gheorghe        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Direcția Relații Publice și Comunicare;

  1 ex. Biroul Buget, Contabilitate, Salarizare – Direcția Economică;

  1 ex. doamna consilier local Buzogany Erzsebet;

  1 ex. domnul consilier local Gall Erno;

  1 ex. domnul consilier local Toth Tivadar.
12 ex.
B.A. 
